Ministerstvo financií SR

Usmernenie č.:	15/2007-U

Aktualizácia č.:	1/2008

Vecné zameranie:	Usmernenie k zmluvám o poskytnutí nenávratného finančného príspevku v programovom období 2007 – 2013 pre Európsky fond rybného hospodárstvo 

Vydáva:		sekcia európskych a medzinárodných záležitostí
Ministerstvo financií SR 

Určené pre:	riadiaci orgán, sprostredkovateľský orgán pod riadiacim orgánom

Na vedomie:		pôdohospodárska platobná agentúra

Počet príloh:		-

Dátum vydania:	04. 07. 2008

Dátum účinnosti:	07. 07. 2008

Schválila: 			

..................................................................
Mgr. Marcela Zubriczká
 generálna riaditeľka sekcie európskych a medzinárodných záležitostí 

ÚVOD
Cieľom usmernenia k zmluvám o poskytnutí nenávratného finančného príspevku v programovom období 2007 – 2013 vydaného Ministerstvom financií SR, ktoré podľa Operačného programu Rybné hospodárstvo SR 2007 – 2013 schváleného uznesením vlády SR č. 225/2007 plní funkciu certifikačného orgánu, je definovať články Zmluvy o poskytnutí nenávratného finančného príspevku týkajúce sa účtov prijímateľa, platieb, porušenia povinností prijímateľa, účtovníctva a vrátenia verejných prostriedkov od prijímateľa.
Usmernenie je určené pre riadiaci orgán (ďalej len „RO“) a sprostredkovateľský orgán pod riadiacim orgánom (ďalej len „SORO“). Všetky ustanovenia tohto usmernenia týkajúce sa RO platia rovnako pre SORO v zmysle rozsahu delegovaných právomocí z RO na SORO.
Usmernenie svojim obsahom vychádza z podmienok stanovených v dokumente Systém finančného riadenia Európskeho fondu pre rybné hospodárstvo na programové obdobie 2007 – 2013 verzia 2.0, ktorý bol schválený uznesením vlády SR č. 832/2007 zo dňa 3. októbra 2007, v dokumente Systém finančného riadenia Európskeho fondu pre rybné hospodárstvo na programové obdobie 2007 – 2013 verzia 2.1, ktorý nadobudol platnosť dňa 1. apríla 2008 a z príslušnej legislatívy SR a ES.
V prípade, ak Slovenská republika vstúpi do Hospodárskej a menovej únie, nevyčerpaná suma nenávratného finančného príspevku ku dňu vstupu bude prepočítaná zo slovenských korún na EUR. Pri tomto prepočte bude použitý konverzný kurz, ktorý v súvislosti so zavedením EUR v SR bude stanovený sekundárnym právnym aktom ES.
Ministerstvo financií SR týmto usmernením stanovuje jednotnú formu niektorých článkov Zmluvy o poskytnutí nenávratného finančného príspevku za účelom predchádzania prípadných problémov v súvislosti s finančným riadením Európskeho fondu pre rybné hospodárstvo.
Úlohou RO je zapracovať články:
•	Účty prijímateľa,
•	Platby,
•	Porušenie povinnosti prijímateľa,
•	Účtovníctvo,
•	Vrátenie verejných prostriedkov od prijímateľa
do zmlúv o poskytnutí nenávratného finančného príspevku uzatváraných s prijímateľmi.
Úlohou RO je vypracovať Usmernenie RO k zmluvám v súlade s týmto usmernením a s nižšie špecifikovanými článkami Zmluvy o poskytnutí nenávratného finančného príspevku, pričom jednotlivé články týkajúce sa finančného riadenia budú zahrnuté buď vo všeobecných alebo špecifických zmluvných podmienkach v nezmenenej obsahovej forme.
V texte usmernenia sa uvádzajú odkazy na články Zmluvy (kurzívou), ktoré doplní RO v závislosti na konečné znenie Zmluvy. 

ČLÁNOK ... ÚČTY PRIJÍMATEĽA 

Účty štátnej rozpočtovej organizácie
(1)	RO zabezpečí poskytnutie nenávratného finančného príspevku (ďalej len „NFP“, prípadne aj „platba“) prijímateľovi bezhotovostne formou rozpočtového opatrenia v súlade so zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.
(2)	V súvislosti s realizáciou aktivít projektu je prijímateľ povinný prijímať platby výlučne na rozpočtový výdavkový účet prijímateľa, ktorý má otvorený v Štátnej pokladnici (ďalej len „účet prijímateľa“), a ktorý je vedený v SKK. Účet prijímateľa slúži na poskytnutie NFP formou rozpočtového opatrenia. Číslo účtu prijímateľa (vrátane predčíslia) a kód banky je uvedené v článku ... Zmluvy o poskytnutí NFP (ďalej len „Zmluva“). 
(3)	Prijímateľ je povinný okrem účtu prijímateľa zriadiť aj samostatný rozpočtový výdavkový účet pre prostriedky NFP vedený v Štátnej pokladnici, ktorý slúži na refundáciu realizovaných výdavkov pri uplatnení systému refundácie. Číslo účtu (vrátane predčíslia) a kód banky je uvedené v článku ... Zmluvy.
(4)	Prijímateľ je povinný udržiavať účet prijímateľa otvorený a nesmie ho zrušiť až do prijatia poslednej platby NFP od RO. Táto povinnosť sa vzťahuje aj na ostatné účty otvorené prijímateľom podľa tohto článku.
(5)	V prípade využitia systému refundácie môže prijímateľ realizovať úhrady oprávnených výdavkov aj z iných účtov otvorených prijímateľom pri dodržaní podmienky existencie účtu prijímateľa určeného na príjem NFP. Prijímateľ je povinný písomne oznámiť RO identifikáciu takýchto účtov ako prílohu príslušnej žiadosti o platbu..

Účty subjektov zo súkromného sektora
(1)	RO zabezpečí poskytnutie NFP prijímateľovi bezhotovostne na prijímateľom stanovený účet (ďalej len „účet prijímateľa“) vedený v SKK. Číslo účtu (vrátane predčíslia) a kód banky je uvedené v článku ... Zmluvy.
(2)	Prijímateľ je povinný udržiavať účet prijímateľa otvorený a nesmie ho zrušiť až do prijatia záverečnej platby NFP od RO. Táto povinnosť sa vzťahuje aj na ostatné účty otvorené prijímateľom podľa tohto článku.
(3)	Ak má prijímateľ poskytnutý úver na financovanie projektu, zmena účtu prijímateľa je možná až po písomnom súhlase banky, ktorá úver poskytla. Písomný súhlas banky podľa predchádzajúcej vety musí prijímateľ doručiť RO.
(4)	Prijímateľ môže realizovať úhrady oprávnených výdavkov aj z iných účtov otvorených prijímateľom pri dodržaní podmienky existencie účtu prijímateľa určeného na príjem NFP. Prijímateľ je povinný písomne oznámiť RO identifikáciu takýchto účtov ako prílohu príslušnej žiadosti o platbu.
(5)	Výnosy vzniknuté na účte prijímateľa sú príjmom prijímateľa. 

ČLÁNOK ... PLATBY 

Platby pri prijímateľoch - štátne rozpočtové organizácie

Ak ide výlučne o systém zálohových platieb
(1)	RO zabezpečí poskytnutie NFP, resp. jeho časti (ďalej aj „platba“) systémom zálohových platieb na základe Žiadosti o platbu (poskytnutie zálohovej platby) a Žiadosti o platbu (zúčtovania zálohovej platby). Žiadosti o platbu predkladá prijímateľ v SKK na formulári, ktorý RO poskytne prijímateľovi. Žiadosť o platbu musí byť v súlade s rozpočtom projektu a prijímateľ ju vyhotovuje v dvoch origináloch, pričom jeden originál zostáva u prijímateľa a druhý originál prijímateľ predkladá RO.
(2)	Prijímateľ po začatí realizácie aktivít projektu predkladá RO Žiadosť o platbu (poskytnutie zálohovej platby) maximálne do výšky 40 % z prvých 12 mesiacov realizácie rozpočtu projektu z prostriedkov zodpovedajúcich podielu prostriedkov EÚ a štátneho rozpočtu SR na spolufinancovanie. Výška maximálnej zálohovej platby sa odvíja od nasledovného:
-	v prípade, ak plánovaná dĺžka realizácie aktivít projektu nepresahuje 12 mesiacov, výška zálohovej platby predstavuje maximálne 40 % z rozpočtu projektu zodpovedajúcemu podielu EÚ a štátneho rozpočtu SR na spolufinancovanie;
-	v prípade, ak plánovaná dĺžka realizácie aktivít projektu presahuje 12 mesiacov a projekt začína v mesiaci január kalendárneho roka, výška zálohovej platby predstavuje maximálne 40 % z rozpočtu prvého roka projektu zodpovedajúcemu podielu EÚ a štátneho rozpočtu SR na spolufinancovanie;
-	v prípade, ak plánována dĺžka realizácie aktivít projektu presahuje 12 mesiacov a realizácia aktivít projektu začína v priebehu kalendárneho roka okrem mesiaca január, maximálna výška zálohovej platby sa vypočíta na základe nasledujúceho vzorca:
maximálna výška poskytnutej zálohovej platby				prvý ročný rozpočet projektu z prostriedkov zodpovedajúcich podielu EÚ a ŠR na spolufinancovanie			počet mesiacov realizácie projektu v prvom kalendárnom roku			nasledujúci ročný rozpočet projektu z prostriedkov zodpovedajúcich podielu EÚ a ŠR na spolufinancovanie		
	=	0,4 x	[		+ 	(12 -		) x 1 / n 	x		]	
												
	n – počet mesiacov realizácie aktivít projektu v nasledujúcom roku
(3)	Prijímateľ je povinný poskytnutú zálohovú platbu zúčtovávať priebežne, minimálne raz za dva mesiace, avšak RO si môže stanoviť aj iný interval, na formulári Žiadosti o platbu (zúčtovanie zálohovej platby), ktorý dodá RO, pričom najneskôr do 6 mesiacov od pripísania prostriedkov zálohovej platby na účet prijímateľa, je prijímateľ povinný zúčtovať minimálne 50 % z poskytnutej zálohovej platby. V prípade nezúčtovania tejto sumy alebo jej časti je prijímateľ povinný bezodkladne po uplynutí uvedených 6 mesiacov vrátiť RO sumu nezúčtovaného rozdielu do výšky 50 %. V takom prípade sa o túto čiastku zároveň znižuje výška NFP, ktorý má RO poskytnúť prijímateľovi. 
(4)	Prijímateľ je povinný v rámci zúčtovania zálohovej platby podľa predchádzajúceho odseku tohto článku uviesť výšku vyčerpania poskytnutého NFP, a to podľa rozpočtovej klasifikácie. V prípade, ak za príslušné obdobie prijímateľ nevyčerpal žiadne prostriedky z poskytnutej zálohovej platby, je povinný predložiť RO písomné oznámenie s uvedením nulového čerpania formou listu. 
(5)	Spolu so Žiadosťou o platbu je prijímateľ povinný predložiť aj účtovné doklady – minimálne jeden originál faktúry, prípadne dokladu rovnocennej dôkaznej hodnoty. Jeden originál účtovného dokladu si ponecháva prijímateľ. V prípade, ak povaha tohto dokladu neumožňuje vyhotoviť viac originálov, napr. pokladničný blok, prijímateľ je povinný predložiť overenú kópiu s podpisom štatutárneho orgánu prijímateľa. Ak je prijímateľ zároveň aj riadiacim orgánom/sprostredkovateľským orgánom pod riadiacim orgánom, platobnou jednotkou, certifikačným orgánom, orgánom auditu, resp. iným orgánom, zodpovedným za riadenie, kontrolu alebo implementáciu Európskeho fondu pre rybné hospodárstvo, štatutárny orgán v takom prípade môže byť zastúpený určeným zamestnancom tohto subjektu. Prijímateľ je zároveň povinný predložiť RO výpis z bankového účtu a to originál alebo overenú kópiu s podpisom štatutárneho orgánu prijímateľa potvrdzujúci uhradenie účtovných dokladov.
(6)	Prijímateľ je po vyčerpaní a schválení minimálnej výšky 40 % poskytnutej zálohovej platby certifikačným orgánom, oprávnený požiadať o ďalšiu zálohovú platbu vo výške zodpovedajúcej zúčtovaným prostriedkom z predchádzajúcej zálohovej platby. 
(7)	Na každú ďalšiu zálohovú platbu sa odseky 2 – 6 tohto článku použijú primerane. 
(8)	Zálohové platby sa týmto spôsobom poskytujú až do ukončenia realizácie aktivít projektu. Po poskytnutí poslednej zálohovej platby na projekt je prijímateľ povinný zúčtovať celý zostatok NFP, a to najneskôr do 3 mesiacov od ukončenia realizácie aktivít projektu.
(9)	Prijímateľovi vznikne nárok na platbu pri systéme zálohových platieb iba v prípade, ak podá úplnú a správnu Žiadosť o platbu (poskytnutie zálohovej platby aj zúčtovanie zálohovej platby), a to až v momente schválenia Žiadosti o platbu RO. Nárok prijímateľa na vyplatenie príslušnej platby vzniká len v rozsahu v akom RO rozhodne o oprávnenosti výdavkov projektu.
(10)	Prijímateľ je povinný vo všetkých predkladaných Žiadostiach o platbu uvádzať výlučne výdavky, ktoré zodpovedajú podmienkam uvedeným v čl. ... Zmluvy. Prijímateľ zodpovedá za pravosť,  správnosť a kompletnosť údajov uvedených v Žiadosti o platbu. V prípade, že na základe nepravých alebo nesprávnych údajov uvedených v Žiadosti o platbu dôjde k vyplateniu platby, pôjde o porušenie finančnej disciplíny v zmysle § 31 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. 
(11)	RO je povinný vykonať overenie podľa čl. 59 nariadenia Rady (ES) č. 1198/2006 a čl. 39 nariadenia Komisie (ES) č. 498/2007, ktoré zahrňuje administratívne overenie a v prípade potreby overenie na mieste. Administratívne overenie pozostáva z overenia formálnej a vecnej správnosti Žiadosti o platbu. V rámci overenia formálnej správnosti je RO povinný overiť pravdivosť, kompletnosť a správnosť vyplnenia Žiadosti o platbu. V prípade zistenia formálnych nedostatkov vyzve RO prijímateľa, aby do 10 pracovných dní Žiadosť o platbu doplnil. V prípade zistenia závažných nedostatkov, alebo nedoplnenia požadovaných údajov v stanovenej lehote, RO Žiadosť o platbu zamietne.
(12)	V rámci overenia vecnej správnosti je RO povinný overovať reálnosť, oprávnenosť, správnosť, aktuálnosť a neprekrývanie sa nárokovaných výdavkov. RO je taktiež povinný overiť, či požadovaná suma v Žiadosti o platbu zodpovedá údajom uvedeným v priložených dokladoch a či táto suma zároveň zodpovedá rozpočtu projektu. Pri overovaní matematickej správnosti sa overuje správnosť údajov o dodaných tovaroch, službách a prácach vo vzťahu k množstvu alebo objemu a jednotkovej cene, súčet jednotlivých položiek uvedených na predloženej faktúre alebo inom relevantnom účtovnom doklade. Overuje aj súlad s právnymi predpismi SR a ES (verejné obstarávanie, ochrana životného prostredia, rovnosť príležitostí, publicita). V prípade potreby vykoná RO overenie na mieste podľa článku ... Zmluvy. 
(13)	V prípade, ak prijímateľovi vznikol nárok na vyplatenie platby, RO zabezpečí poskytnutie NFP, resp. jeho časti na účet prijímateľa v lehote určenej v Systéme finančného riadenia Európskeho fondu pre rybné hospodárstvo, ktorá sa počíta odo dňa, kedy bola RO doručená úplná a správna Žiadosť o platbu spolu s požadovanými dokumentmi. Za deň doručenia Žiadosti o platbu sa považuje deň registrácie úplnej a správnej Žiadosti o platbu u RO.
(14)	Presun prostriedkov podľa predchádzajúceho odseku tohto článku zabezpečí RO prostredníctvom úpravy limitov výdavkov rozpočtu prijímateľa rozpočtovým opatrením. 
(15)	Deň aktivácie evidenčného listu úprav rozpočtu potvrdzujúci úpravu rozpočtu prijímateľa sa považuje za deň čerpania NFP, resp. jeho časti.
(16)	Prijímateľ je povinný realizovať oprávnené výdavky dodávateľom projektu výlučne v SKK.

Ak ide o systém kombinácie zálohových platieb a refundácie 
(1)	RO zabezpečí poskytovanie NFP, resp. jeho časti (ďalej aj „platba“) kombinovaným systémom zálohových platieb a refundácie. V rámci systému zálohových platieb sa poskytujú platby na oprávnené výdavky projektu na základe Žiadosti o platbu (poskytnutie zálohovej platby) a Žiadosti o platbu (zúčtovania zálohovej platby). V rámci systému refundácie poskytuje RO NFP na základe skutočne vynaložených výdavkov zo strany prijímateľa. V takom prípade prijímateľ uhradí výdavky dodávateľovi projektu najskôr z vlastných zdrojov. 
(2)	Žiadosti o platbu predkladá prijímateľ v SKK na formulári, ktorý RO poskytne prijímateľovi. Žiadosť o platbu musí byť v súlade s rozpočtom projektu a prijímateľ ju vyhotovuje v dvoch origináloch, pričom jeden originál zostáva u prijímateľa a druhý originál prijímateľ predkladá RO.
Zálohová platba
(3)	Prijímateľ po začatí realizácie aktivít projektu predkladá RO Žiadosť o platbu (poskytnutie zálohovej platby) maximálne do výšky 40 % z prvých 12 mesiacov realizácie rozpočtu projektu z prostriedkov zodpovedajúcich podielu prostriedkov EÚ a štátneho rozpočtu SR na spolufinancovanie. Výška maximálnej zálohovej platby sa odvíja od nasledovného:
-	v prípade, ak plánovaná dĺžka realizácie aktivít projektu nepresahuje 12 mesiacov, výška zálohovej platby predstavuje maximálne 40 % z rozpočtu projektu zodpovedajúcemu podielu EÚ a štátneho rozpočtu SR na spolufinancovanie;
-	v prípade, ak plánovaná dĺžka realizácie aktivít projektu presahuje 12 mesiacov a projekt začína v mesiaci január kalendárneho roka, výška zálohovej platby predstavuje maximálne 40 % z rozpočtu prvého roka projektu zodpovedajúcemu podielu EÚ a štátneho rozpočtu SR na spolufinancovanie;
-	v prípade, ak plánována dĺžka realizácie aktivít projektu presahuje 12 mesiacov a realizácia aktivít projektu začína v priebehu kalendárneho roka okrem mesiaca január, maximálna výška zálohovej platby sa vypočíta na základe nasledujúceho vzorca:
maximálna výška poskytnutej zálohovej platby				prvý ročný rozpočet projektu z prostriedkov zodpovedajúcich podielu EÚ a ŠR na spolufinancovanie			počet mesiacov realizácie aktivít projektu v prvom kalendárnom roku			nasledujúci ročný rozpočet projektu z prostriedkov zodpovedajúcich podielu EÚ a ŠR na spolufinancovanie		
	=	0,4 x	[		+ 	(12 -		) x 1 / n 	x		]	
												
	n – počet mesiacov realizácie projektu v nasledujúcom roku 
(4)	Prijímateľ je povinný poskytnutú zálohovú platbu zúčtovávať priebežne, minimálne raz za dva mesiace, avšak RO si môže stanoviť aj iný interval, na formulári Žiadosti o platbu (zúčtovanie zálohovej platby), ktorý dodá RO, pričom najneskôr do 6 mesiacov od pripísania prostriedkov zálohovej platby na účet prijímateľa, je prijímateľ povinný zúčtovať minimálne 50 % z poskytnutej zálohovej platby. V prípade nezúčtovania tejto sumy alebo jej časti je prijímateľ povinný bezodkladne po uplynutí uvedených 6 mesiacov vrátiť RO sumu nezúčtovaného rozdielu do výšky 50 %. V takom prípade sa o túto čiastku zároveň znižuje výška NFP, ktorý má RO poskytnúť prijímateľovi. 
(5)	Prijímateľ je povinný v rámci zúčtovania zálohovej platby podľa predchádzajúceho odseku tohto článku uviesť výšku vyčerpania poskytnutého NFP, a to podľa rozpočtovej klasifikácie. V prípade, ak za príslušné obdobie prijímateľ nevyčerpal žiadne prostriedky z poskytnutej zálohovej platby, je povinný predložiť RO písomné oznámenie s uvedením nulového čerpania formou listu.
(6)	Spolu so Žiadosťou o platbu je prijímateľ povinný predložiť aj účtovné doklady – minimálne jeden originál faktúry, prípadne dokladu rovnocennej dôkaznej hodnoty. Jeden originál účtovného dokladu si ponecháva prijímateľ. V prípade, ak povaha tohto dokladu neumožňuje vyhotoviť viac originálov, napr. pokladničný blok, prijímateľ je povinný predložiť overenú kópiu s podpisom štatutárneho orgánu prijímateľa. Ak je prijímateľ zároveň aj riadiacim orgánom/sprostredkovateľským orgánom pod riadiacim orgánom, platobnou jednotkou, certifikačným orgánom, orgánom auditu, resp. iným orgánom, zodpovedným za riadenie, kontrolu alebo implementáciu Európskeho fondu pre rybné hospodárstvo, štatutárny orgán v takom prípade môže byť zastúpený určeným zamestnancom tohto subjektu. Prijímateľ je zároveň povinný predložiť RO výpis z bankového účtu a to originál alebo overenú kópiu s podpisom štatutárneho orgánu prijímateľa potvrdzujúci uhradenie účtovných dokladov.
(7)	Prijímateľ je po vyčerpaní a schválení minimálnej výšky 40 % poskytnutej zálohovej platby certifikačným orgánom oprávnený požiadať o ďalšiu zálohovú platbu vo výške zodpovedajúcej zúčtovaným prostriedkom z predchádzajúcej zálohovej platby. 
(8)	Na každú ďalšiu zálohovú platbu sa odseky 3 – 7 tohto článku použijú primerane. 
(9)	Zálohové platby sa týmto spôsobom poskytujú až do ukončenia realizácie aktivít projektu. Po poskytnutí poslednej zálohovej platby na projekt je prijímateľ povinný zúčtovať celý zostatok NFP, a to najneskôr do 3 mesiacov od ukončenia realizácie aktivít projektu.
Refundácia 
(10)	Prijímateľ je povinný spolu so Žiadosťou o platbu predložiť aj minimálne jeden originál faktúr, prípadne dokladov rovnocennej dôkaznej hodnoty a výpis z bankového účtu a to originál alebo kópiu overenú podpisom štatutárneho orgánu prijímateľa potvrdzujúci uhradenie výdavkov deklarovaných v Žiadosti o platbu. RO je oprávnený vyžiadať so od prijímateľa vyšší počet originálov príslušných dokladov. Jeden originál faktúry, prípadne dokladu rovnocennej dôkaznej hodnoty, si ponecháva prijímateľ. V prípade, ak povaha tohto dokladu neumožňuje vyhotoviť viac originálov, napr. pokladničný blok, prijímateľ je povinný predložiť overenú kópiu s podpisom štatutárneho orgánu prijímateľa. Ak je prijímateľ zároveň aj riadiacim orgánom/sprostredkovateľským orgánom pod riadiacim orgánom, platobnou jednotkou, certifikačným orgánom, orgánom auditu, resp. iným orgánom, zodpovedným za riadenie, kontrolu alebo implementáciu Európskeho fondu pre rybné hospodárstvo, štatutárny orgán v takom prípade môže byť zastúpený určeným zamestnancom tohto subjektu.
Spoločné ustanovenia pre oba systémy poskytovania platieb
(11)	Prijímateľovi vznikne nárok na platbu pri systéme zálohových platieb iba v prípade, ak podá úplnú a správnu Žiadosť o platbu (poskytnutie zálohovej platby aj zúčtovanie zálohovej platby), a to až v momente schválenia Žiadosti o platbu RO. Nárok prijímateľa na vyplatenie príslušnej platby vzniká len v rozsahu v akom RO rozhodne o oprávnenosti výdavkov projektu.
(12)	Prijímateľ je povinný vo všetkých predkladaných Žiadostiach o platbu uvádzať výlučne výdavky, ktoré zodpovedajú podmienkam uvedeným v čl. ... Zmluvy. Prijímateľ zodpovedá za pravosť, správnosť a kompletnosť údajov uvedených v Žiadosti o platbu. V prípade, že na základe nepravých alebo nesprávnych údajov uvedených v Žiadosti o platbu dôjde k vyplateniu platby, pôjde o porušenie finančnej disciplíny v zmysle § 31 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.
(13)	RO je povinný vykonať overenie podľa čl. 59 nariadenia Rady (ES) č. 1198/2006 a čl. 39 nariadenia Komisie (ES) č. 498/2007, ktoré zahrňuje administratívne overenie a v prípade potreby overenie na mieste. Administratívne overenie pozostáva z overenia formálnej a vecnej správnosti Žiadosti o platbu. V rámci overenia formálnej správnosti je RO povinný overiť pravdivosť, kompletnosť a správnosť vyplnenia Žiadosti o platbu. V prípade zistenia formálnych nedostatkov vyzve RO prijímateľa, aby do 10 pracovných dní Žiadosť o platbu doplnil. V prípade zistenia závažných nedostatkov, alebo nedoplnenia požadovaných údajov v stanovenej lehote, RO Žiadosť o platbu zamietne. 
(14)	V rámci overenia vecnej správnosti je RO povinný overovať reálnosť, oprávnenosť, správnosť, aktuálnosť a neprekrývanie sa nárokovaných výdavkov. RO je taktiež povinný overiť, či požadovaná suma v Žiadosti o platbu zodpovedá údajom uvedeným v priložených dokladoch a či táto suma zároveň zodpovedá rozpočtu projektu. Pri overovaní matematickej správnosti sa overuje správnosť údajov o dodaných tovaroch, službách a prácach vo vzťahu k množstvu alebo objemu a jednotkovej cene, súčet jednotlivých položiek uvedených na predloženej faktúre alebo inom relevantnom účtovnom doklade. Overuje aj súlad s právnymi predpismi SR a ES (verejné obstarávanie, ochrana životného prostredia, rovnosť príležitostí, publicita). V prípade potreby vykoná RO overenie na mieste podľa čl. ... Zmluvy.
(15)	V prípade, ak prijímateľovi vznikol nárok na vyplatenie platby, RO zabezpečí poskytnutie NFP, resp. jeho časti na účet prijímateľa v lehote určenej v Systéme finančného riadenia Európskeho fondu pre rybné hospodárstvo, ktorá sa počíta odo dňa, kedy bola RO doručená úplná a správna Žiadosť o platbu spolu s požadovanými dokumentmi. Za deň doručenia Žiadosti o platbu sa považuje deň registrácie úplnej a správnej Žiadosti o platbu u RO.
(16)	Presun prostriedkov podľa predchádzajúceho odseku tohto článku zabezpečí RO prostredníctvom úpravy limitov výdavkov rozpočtu prijímateľa rozpočtovým opatrením. 
(17)	Deň aktivácie evidenčného listu úprav rozpočtu potvrdzujúci úpravu rozpočtu prijímateľa sa považuje za deň čerpania NFP, resp. jeho časti.
(18)	V rámci systému zálohových platieb je prijímateľ je povinný realizovať oprávnené výdavky dodávateľom projektu výlučne v SKK. V rámci systému refundácie môže prijímateľ uhrádzať výdavky aj inej mene.
(19)	V prípade, že prijímateľ uhrádza výdavky spojené s projektom v inej mene ako SKK, príslušné účtovné doklady vystavené dodávateľom projektu v cudzej mene sú RO preplácané formou refundácie v SKK. Prijímateľ zahrnie do Žiadosti o platbu výdavok prepočítaný na menu SKK kurzom banky (v prípade prevodu peňažných prostriedkov v cudzej mene z účtu zriadeného prijímateľom v SKK na účet dodávateľa projektu zriadeného v cudzej mene) alebo kurzom Národnej banky Slovenska (pri prevode peňažných prostriedkov v cudzej mene z účtu zriadeného prijímateľom v cudzej mene na účet dodávateľa projektu zriadeného v cudzej mene) platným v deň odpísania prostriedkov z účtu zriadeného prijímateľom. Prípadné kurzové rozdiely znáša prijímateľ, pričom účtovný rozdiel v účtovníctve prijímateľa medzi sumou v deň zaúčtovania záväzku voči dodávateľovi projektu a sumou v deň úhrady záväzku dodávateľovi projektu je považovaný za oprávnený výdavok projektu.

Platby realizované výlučne systémom refundácie 
(1)	RO zabezpečí poskytovanie NFP, resp. jeho časti (ďalej aj „platba“) systémom refundácie, pričom prijímateľ je povinný uhradiť výdavky dodávateľom projektu z vlastných zdrojov a tie mu budú pri jednotlivých platbách refundované v pomernej výške k celkovým oprávneným výdavkom.
(2)	RO zabezpečí poskytnutie platby systémom refundácie výlučne na základe Žiadosti o platbu predloženej prijímateľom v SKK na formulári, ktorý RO poskytne prijímateľovi. Žiadosť o platbu musí byť v súlade s rozpočtom projektu a prijímateľ ju vyhotovuje v dvoch origináloch, pričom jeden originál zostáva u prijímateľa a druhý originál prijímateľ predkladá RO.
(3)	Prijímateľ je povinný spolu so Žiadosťou o platbu predložiť aj minimálne jeden originál faktúr, prípadne dokladov rovnocennej dôkaznej hodnoty a výpis z bankového účtu a to originál alebo kópiu overenú podpisom štatutárneho orgánu prijímateľa potvrdzujúci uhradenie výdavkov deklarovaných v Žiadosti o platbu. Jeden originál faktúry, prípadne dokladu rovnocennej dôkaznej hodnoty, si ponecháva prijímateľ. V prípade, ak povaha tohto dokladu neumožňuje vyhotoviť viac originálov príslušných dokladov, napr. pokladničný blok, prijímateľ je povinný predložiť overenú kópiu s podpisom štatutárneho orgánu prijímateľa. 
(4)	Prijímateľovi vznikne nárok na vyplatenie príslušnej platbu iba v prípade, ak podá úplnú a správnu Žiadosť o platbu, a to až v momente schválenia súhrnnej Žiadosti o platbu certifikačným orgánom. Nárok prijímateľa na vyplatenie príslušnej platby vzniká len v rozsahu v akom RO rozhodne o oprávnenosti výdavkov projektu.
(5)	Prijímateľ je povinný vo všetkých predkladaných Žiadostiach o platbu uvádzať výlučne výdavky, ktoré zodpovedajú podmienkam uvedeným v čl. ... Zmluvy. Prijímateľ zodpovedá za pravosť, správnosť a kompletnosť údajov uvedených v Žiadosti o platbu. V prípade, že na základe nepravých alebo nesprávnych údajov uvedených v Žiadosti o platbu dôjde k vyplateniu platby, pôjde o porušenie finančnej disciplíny v zmysle § 31 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. 
(6)	RO je povinný vykonať overenie podľa čl. 59 nariadenia Rady (ES) č. 1198/2006 a čl. 39 nariadenia Komisie (ES) č. 498/2007, ktoré zahrňuje administratívne overenie a v prípade potreby overenie na mieste. Administratívne overenie pozostáva z overenia formálnej a vecnej správnosti Žiadosti o platbu. V rámci overenia formálnej správnosti je RO povinný overiť pravdivosť, kompletnosť a správnosť vyplnenia Žiadosti o platbu. V prípade zistenia formálnych nedostatkov vyzve RO prijímateľa, aby do 10 pracovných dní Žiadosť o platbu doplnil. V prípade zistenia závažných nedostatkov, alebo nedoplnenia požadovaných údajov v stanovenej lehote, RO Žiadosť o platbu zamietne. 
(7)	V rámci overenia vecnej správnosti je RO povinný overovať reálnosť, oprávnenosť, správnosť, aktuálnosť a neprekrývanie sa nárokovaných výdavkov. RO je taktiež povinný overiť, či požadovaná suma v Žiadosti o platbu zodpovedá údajom uvedeným v priložených dokladoch a či táto suma zároveň zodpovedá rozpočtu projektu. Pri overovaní matematickej správnosti sa overuje správnosť údajov o dodaných tovaroch, službách a prácach vo vzťahu k množstvu alebo objemu a jednotkovej cene, súčet jednotlivých položiek uvedených na predloženej faktúre alebo inom relevantnom účtovnom doklade. Overuje aj súlad s právnymi predpismi SR a ES (verejné obstarávanie, ochrana životného prostredia, rovnosť príležitostí, publicita). V prípade potreby vykoná RO overenie na mieste podľa čl. ... Zmluvy.
(8)	V prípade, ak prijímateľovi vznikol nárok na vyplatenie platby, RO zabezpečí poskytnutie NFP, resp. jeho časti na účet prijímateľa v lehote určenej v Systéme finančného riadenia Európskeho fondu pre rybné hospodárstvo, ktorá sa počíta odo dňa, kedy bola RO doručená úplná a správna Žiadosť o platbu spolu s požadovanými dokumentmi. Za deň doručenia Žiadosti o platbu sa považuje deň registrácie úplnej a správnej Žiadosti o platbu u RO.
(9)	Deň pripísania platby na účet prijímateľa sa považuje za deň čerpania NFP, resp. jeho časti. 
(10)	V prípade, ak prijímateľ uhrádza výdavky spojené s projektom v inej mene ako SKK, príslušné účtovné doklady vystavené dodávateľom/zhotoviteľom v cudzej mene sú platobnou jednotkou preplácané formou refundácie v SKK. Prijímateľ zahrnie do žiadosti o priebežnú platbu výdavok prepočítaný na slovenskú menu kurzom banky (pri prevode peňažných prostriedkov v cudzej mene zo svojho účtu zriadeného v slovenskej mene na účet dodávateľa/zhotoviteľa zriadeného v cudzej mene) alebo kurzom Národnej banky Slovenska (pri prevode peňažných prostriedkov v cudzej mene zo svojho účtu zriadeného v cudzej mene na účet dodávateľa projektu zriadeného v cudzej mene) platným v deň odpísania prostriedkov z účtu prijímateľa. Prípadné kurzové rozdiely znáša prijímateľ, pričom účtovný rozdiel v účtovníctve prijímateľa medzi sumou v deň zaúčtovania záväzku voči dodávateľovi projektu a sumou v deň platby záväzku dodávateľovi projektu je možné zahrnúť ako súčasť oprávneného výdavku.
	V prípade štátnych rozpočtových organizácií odsek 9 znie:
(9)	Deň aktivácie evidenčného listu úprav rozpočtu potvrdzujúci úpravu rozpočtu prijímateľa sa považuje za deň čerpania NFP, resp. jeho časti.
	V prípade štátnych rozpočtových organizácií sa doplní odsek 11:
(11)	Presun prostriedkov v zmysle odseku 9 realizuje RO zabezpečením úpravy limitov výdavkov rozpočtu prijímateľa rozpočtovým opatrením. 

Platby pri prijímateľoch – organizácie výrobcov

Platby realizované výlučne systémom paušálnych platieb
(1)	RO zabezpečí poskytnutie NFP, resp. jeho časti (ďalej aj „platba“) systémom paušálnych platieb výlučne na základe Žiadosti o platbu. Žiadosti o platbu predkladá prijímateľ v SKK na formulári, ktorý RO poskytne prijímateľovi. Žiadosť o platbu musí byť v súlade s rozpočtom projektu a prijímateľ ju vyhotovuje v dvoch origináloch, pričom jeden originál zostáva u prijímateľa a druhý originál predkladá RO.
(2)	RO poskytne NFP formou paušálnej platby prijímateľovi najviac počas troch rokov od dátumu uznania prijímateľa ako organizáciu výrobcu. Výška NFP sa stanoví na základe ročných príjmov (tržieb) z produkcie akvakultúry prostredníctvom prijímateľa bez dane z pridanej hodnoty (ďalej len „DPH“) pri dodržaní podmienky predaja vlastnej produkcie prijímateľom minimálne vo výške 80 % a cudzej produkcie v maximálnej výške 20 %. Výška platby je v priebehu týchto troch rokov degresívna.
(3)	Prijímateľ si môže uplatniť tržby z predaja produkcie odo dňa 1. januára príslušného kalendárneho roka, v ktorom prijímateľ podal RO Žiadosť o nenávratný finančný príspevok, resp. dňom vzniku oprávnenia na výkon podnikateľskej činnosti prijímateľa (ak je tento deň po 1. januári príslušného kalendárneho roka, v ktorom  prijímateľ podal RO Žiadosť o nenávratný finančný príspevok).
(4)	Prijímateľ predkladá RO Žiadosť o platbu maximálne do výšky uvedenej v písm. a) až c) tohto článku z prostriedkov zodpovedajúcich podielu prostriedkov EÚ a štátneho rozpočtu SR na spolufinancovanie. Výška paušálnej platby je nasledovná:
a)	v prvom roku do výšky 5 % z hodnoty realizovaných príjmov (tržieb) bez DPH, pričom výška paušálnej platby predstavuje maximálne 100 000 EUR,
b)	v druhom roku do výšky 4 % z hodnoty realizovaných príjmov (tržieb) bez DPH, pričom výška paušálnej platby predstavuje maximálne 80 000 EUR,
c)	v treťom roku do výšky 3 % z hodnoty realizovaných príjmov (tržieb) bez DPH, pričom výška paušálnej platby predstavuje maximálne 60 000 EUR.
(5)	Spolu so Žiadosťou o platbu predkladá prijímateľ aj povinné prílohy uvedené v Zozname povinných príloh k Žiadosti o platbu. Prílohy predkladá prijímateľ RO v čitateľnej kópii. Úradne neoverené kópie všetkých príloh Žiadosti o platbu musia súhlasiť s originálmi, ktoré sú v držbe prijímateľa, čo potvrdí v čestnom vyhlásení, ktoré je súčasťou Žiadosti o platbu.
(6)	Prijímateľovi vznikne nárok na platbu pri systéme paušálnych platieb iba v prípade, ak podá úplnú a správnu Žiadosť o platbu, a to až v momente schválenia Žiadosti o platbu certifikačným orgánom.
(7)	Prijímateľ zodpovedá za pravosť,  správnosť a kompletnosť údajov uvedených v Žiadosti o platbu. V prípade, že na základe nepravých alebo nesprávnych údajov uvedených v Žiadosti o platbu dôjde k vyplateniu platby, pôjde o porušenie finančnej disciplíny v zmysle § 31 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. 
(8)	RO je povinný vykonať overenie podľa čl. 59 nariadenia Rady (ES) č. 1198/2006 a čl. 39 nariadenia Komisie (ES) č. 498/2007, ktoré zahrňuje administratívne overenie a v prípade potreby overenie na mieste. Administratívne overenie pozostáva z overenia formálnej a vecnej správnosti Žiadosti o platbu. V rámci overenia formálnej správnosti je RO povinný overiť pravdivosť, kompletnosť a správnosť vyplnenia Žiadosti o platbu. V prípade zistenia formálnych nedostatkov vyzve RO prijímateľa, aby do 10 pracovných dní Žiadosť o platbu doplnil. V prípade zistenia závažných nedostatkov, alebo nedoplnenia požadovaných údajov v stanovenej lehote, RO Žiadosť o platbu zamietne.
(9)	V rámci overenia vecnej správnosti je RO povinný overovať reálnosť, správnosť, oprávnenosť a aktuálnosť nárokovanej paušálnej platby. RO je taktiež povinný overiť, či požadovaná suma v Žiadosti o platbu zodpovedá údajom uvedeným v priložených dokladoch. Overuje aj súlad s právnymi predpismi SR a ES. V prípade potreby vykoná RO overenie na mieste podľa čl. ... Zmluvy.
(10)	V prípade, ak prijímateľovi vznikol nárok na vyplatenie platby, RO zabezpečí poskytnutie NFP, resp. jeho časti na účet prijímateľa v lehote určenej v Systéme finančného riadenia Európskeho fondu pre rybné hospodárstvo, ktorá sa počíta odo dňa, kedy bola RO doručená úplná a správna Žiadosť o platbu spolu s požadovanými dokumentmi. Za deň doručenia Žiadosti o platbu sa považuje deň registrácie úplnej a správnej Žiadosti o platbu u RO.
(11)	Deň pripísania platby na účet prijímateľa sa považuje za deň čerpania NFP, resp. jeho časti. 

ČLÁNOK ...PORUŠENIE POVINNOSTÍ PRIJÍMATEĽA

(1)	Pod porušením povinností prijímateľa vyplývajúcim z tejto Zmluvy alebo z právnych predpisov SR a ES vzťahujúcim sa k podmienkam čerpania finančných prostriedkov ES a štátneho rozpočtu SR určených na spolufinancovanie sa rozumie:
a)	porušenie, ktoré je považované za nezrovnalosť v zmysle čl. 54 nariadenia Komisie (ES) č. 498/2007
b)	ak sa zistí porušenie pravidiel a zmluvných podmienok, za ktorých boli prostriedky NFP poskytnuté, resp. v prípade porušenia finančnej disciplíny v zmysle § 31 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov 
c)	porušenie ďalších povinností stanovených v Zmluve alebo právnych predpisov SR a ES
(2)	V prípade porušenia povinností prijímateľa uvedených v odseku 1 môže RO podľa závažnosti a druhu porušenia najmä:
a)	odstúpiť od Zmluvy. V prípade odstúpenia od Zmluvy zostávajú zachované tie práva RO, ktoré podľa svojej povahy majú platiť aj po skončení Zmluvy, a to najmä právo požadovať vrátenie poskytnutej čiastky NFP, právo na náhradu škody, ktorá vznikla porušením Zmluvy.
b)	stanoviť prijímateľovi primeranú dodatočnú lehotu na odstránenie porušenia povinností
c)	určiť lehotu na vrátenie poskytnutých finančných prostriedkov a postupovať v zmysle čl. ... tejto Zmluvy
d)	pozastaviť platby prijímateľovi, a to až do odstránenia porušenia povinností, prípadne prijatia adekvátnych opatrení na odstránenie podobných porušení v budúcnosti
e)	dať podnet na začatie správneho konania
(3)	Porušenia povinností prijímateľa uvedené v odseku 1 a následný postup RO podľa odseku 2 sa môžu aj vzájomne kumulovať a kombinovať.

ČLÁNOK ... ÚČTOVNÍCTVO A UCHOVÁVANIE ÚĆTOVNEJ DOKUMENTÁCIE

(1)	Prijímateľ, ktorý je účtovnou jednotkou podľa zákona č. 431/2002 Z. z. o účtovníctve v znení neskorších predpisov sa zaväzuje v rámci svojho účtovníctva účtovať o skutočnostiach týkajúcich sa projektu v
a)	analytickej evidencii a na analytických účtoch v členení podľa jednotlivých projektov, ak účtuje v sústave podvojného účtovníctva,
b)	účtovných knihách podľa § 15 zákona č. 431/2002 Z. z. o účtovníctve v znení neskorších predpisov so slovným a číselným označením projektu v účtovných zápisoch, ak účtuje v sústave jednoduchého účtovníctva.
(2)	Prijímateľ, ktorý nie je účtovnou jednotkou podľa zákona č. 431/2002 Z. z. o účtovníctve v znení neskorších predpisov, sa zaväzuje viesť evidenciu majetku, záväzkov, príjmov a výdavkov v zmysle § 2 ods. 4 zákona č. 431/2002 Z. z. o účtovníctve v znení neskorších predpisov týkajúcich sa projektu v účtovných knihách používaných v jednoduchom účtovníctve podľa § 15  zákona č. 431/2002 Z. z. o účtovníctve v znení neskorších predpisov so slovným a číselným označením projektu pri zápisoch v nich.
(3)	Prijímateľ sa zaväzuje uchovávať a ochraňovať účtovnú dokumentáciu podľa odseku 1, evidenciu podľa odseku 2 a inú dokumentáciu týkajúcu sa projektu v súlade so zákonom č. 431/2002 Z. z. o účtovníctve v znení neskorších predpisov.
(4)	Na účely certifikačného overovania je prijímateľ povinný na požiadanie predložiť certifikačnému orgánu ním určené účtovné záznamy alebo evidenciu podľa odseku 2 v písomnej forme a v technickej forme, ak prijímateľ alebo partner vedú účtovné záznamy alebo evidenciu  podľa odseku 2 v technickej forme podľa § 31 ods. 2 písm. b) zákona č. 431/2002 Z. z. o účtovníctve v znení neskorších predpisov. Túto povinnosť má prijímateľ po dobu, po ktorú je povinný viesť a uchovávať účtovnú dokumentáciu, evidenciu alebo inú dokumentáciu podľa odseku 3.

ČLÁNOK ... VYSPORIADANIE FINANČNÝCH VZŤAHOV

(1)	Prijímateľ je povinný:
a)	vrátiť NFP alebo jeho časť, ak ho do ukončenia realizácie aktivít projektu nevyčerpal,
b)	vrátiť NFP alebo jeho časť v prípade platby poskytnutej omylom,
c)	vrátiť NFP alebo jeho časť, ak porušil povinnosti stanovené v Zmluve a porušenie povinnosti znamená porušenie finančnej disciplíny v zmysle § 31 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov,
d)	ak to určí RO, vrátiť NFP alebo jeho časť ak prijímateľ porušil povinnosti uvedené v Zmluve a porušenie povinnosti znamená nezrovnalosť v zmysle článku 3 písm. q) nariadenia Rady (ES) č. 1198/2006,
e)	ak to určí RO, vrátiť NFP alebo jeho časť, ak pri realizácií aktivít projektu prijímateľ porušil iné právne predpisy SR alebo ES,
f)	vrátiť výnos z prostriedkov NFP podľa § 7 ods. 1 písm. m) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov vzniknutý na základe úročenia poskytnutého NFP (ďalej len „výnos“); uvedené platí len v prípade poskytnutia NFP systémom zálohovej platby.
(2)	Ak dôjde k odstúpeniu od Zmluvy, je prijímateľ povinný vrátiť RO NFP vyplatený do času odstúpenia od Zmluvy.
(3)	V prípade vzniku povinnosti vrátenia výnosu podľa ods. 1 písm. g) tohto článku je prijímateľ povinný vrátiť výnos do 31. januára roku nasledujúceho po roku, v ktorom vznikol výnos. Prijímateľ je povinný požiadať RO o oznámenie, akým spôsobom má tento výnos vrátiť. V prípade, že prijímateľ výnos riadne a včas nevráti, RO bude postupovať rovnako ako v prípade povinnosti vrátenia NFP alebo jeho časti vzniknutej podľa ods. 1 písm. a) až f) tohto článku.
(4)	Povinnosť vrátenia NFP alebo jeho časti podľa ods. 1 písm. a) až f) tohto článku, ako aj v prípade postupu podľa poslednej vety ods. 3 tohto článku a jeho rozsah stanoví RO v „Žiadosti o vrátenie finančných prostriedkov“ (ďalej len „ŽoV“), ktorú zašle prijímateľovi.
(5)	RO v ŽoV uvedie výšku NFP alebo výnosu, ktorú má prijímateľ vrátiť a zároveň určí čísla účtov, na ktoré je prijímateľ povinný vrátenie NFP alebo jeho časti alebo výnosu vykonať.
(6)	Prijímateľ je povinný vrátiť NFP alebo jeho časť alebo výnos uvedený v ŽoV do 50 (slovom päťdesiatich) dní odo dňa doručenia ŽoV. V prípade, že prijímateľ túto povinnosť nesplní, RO oznámi porušenie finančnej disciplíny príslušnej správe finančnej kontroly.
(7)	Prijímateľ je povinný v lehote do 7 pracovných dní od uskutočnenia vrátenia NFP alebo jeho časti alebo výnosu, ktoré sa uskutočnilo formou úpravy rozpočtu prostredníctvom rozpočtového opatrenia v Rozpočtovom informačnom systéme (ďalej len „RIS“) oznámiť RO toto vrátenie na tlačive „Oznámenie o vysporiadaní finančných vzťahov“. Prílohou „Oznámenia o vysporiadaní finančných vzťahov“ je výpis z bankového účtu, resp. vytlačený evidenčný list úprav rozpočtu (ďalej len „ELÚR“) potvrdzujúci úpravu rozpočtu projektu. 
(8)	Prijímateľ je povinný vrátiť NFP alebo jeho časť alebo výnos s vyznačením identifikácie platieb v súlade s metodickým usmernením Ministerstva financií SR zverejneným vo Finančnom spravodajcovi a na internetovej stránke Ministerstva financií SR.
(9)	Ak prijímateľ zistí nezrovnalosť súvisiacu s projektom, je povinný túto nezrovnalosť bezodkladne oznámiť RO a zároveň mu predložiť príslušné dokumenty týkajúce sa tejto nezrovnalosti. Túto povinnosť má prijímateľ do 31. 12. 2021.

ČLÁNOK ... UCHOVÁVANIE DOKUMENTOV

(1)	Prijímateľ je povinný uchovávať dokumentáciu k projektu do 31. 12. 2021 a do tejto doby strpieť výkon kontroly/auditu zo strany oprávnených osôb v zmysle čl. ... Zmluvy.